স্বাধীনতার পর বেশ কয়েক দশক পর্যন্ত খোদ রাজধানী ঢাকা শহরেই রাস্তার পাশে উন্মুক্ত স্থানে মেডিকেল বর্জ্য অবলীলায় ফেলে রাখা হতো। অতি ঝুঁকিপূর্ণ জীবাণুু বহনকারী এসব বর্জ্যে অপারেশন করে ফেলে দেয়া মানবদেহের অনেক অঙ্গ-প্রত্যঙ্গও পাওয়া যেতো। টোকাইদের মাধ্যমে সংগৃহীত এসব বর্জ্য থেকেই নানান চিকিৎসা সামগ্রী আলাদা করে তা পুনরায় বিক্রি ও ব্যবহার করার এক ভয়াবহ চর্চাও ছিলো, যা থেকে রোগীর শরীরে আরো রোগ ছড়াতো।